Komission asetus (EY) N:o 2943/95, annettu 20 päivänä joulukuuta 1995, erityiskalastuslupia koskevista yleisistä säännöistä annetun neuvoston asetuksen (EY) N:o 1627/94 soveltamista koskevista yksityiskohtaisista säännöistä



Virallinen lehti nro L 308 , 21/12/1995 s. 0015 - 0016



KOMISSION ASETUS (EY) N:o 2943/95, annettu 20 päivänä joulukuuta 1995, erityiskalastuslupia koskevista yleisistä säännöistä annetun neuvoston asetuksen (EY) N:o 1627/94 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon erityiskalastuslupia koskevista yleisistä säännöistä 27 päivänä kesäkuuta 1994 annetun neuvoston asetuksen (EY) N:o 1627/94 (1) ja erityisesti sen 13 artiklan 2 kohdan ja 16 artiklan, sekä katsoo, että olisi laadittava komissiolle ilmoitettavien yhteisön kalastusalusten erityiskalastuslupien myöntämistä varten tarvittaviin tietoihin liittyvät yksityiskohtaiset säännöt ja komission tutkinnassa soveltamat perusteet, silloin kun kolmannen maan lipun alla purjehtiva alus tekee rikkomuksen, tämän aluksen varustajalle olisi annettava mahdollisuus tuoda esiin omat huomionsa toteutettavista toimenpiteistä, jäsenvaltioiden toimivaltaisten viranomaisten välillä olisi aloitettava yhteistyömenettely tietojen vaihdon helpottamiseksi sellaisissa tilanteissa, joissa yhteisön sääntelyä ei noudateta, ja tässä asetuksessa säädetyt toimenpiteet ovat kalastuksen ja vesiviljelyn hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tällä asetuksella vahvistetaan yksityiskohtaiset säännöt asetuksen (EY) N:o 1627/94 7, 8, 10 ja 13 artiklan soveltamisesta. 1 LUKU Kalastusluvat yhteisön kalastusvyöhykkeellä ja avomerellä 2 artikla 1. Jäsenvaltioiden on välitettävä komissiolle vähintään kuukautta ennen kalastustoimien aloittamista luetteloluonnos sellaisista aluksista, jotka aikovat harjoittaa kalastustoimintaa asetuksen (EY) N:o 1627/94 7 artiklassa tarkoitetuin säännöin ja edellytyksin, sekä tiedot, joiden avulla voidaan varmistaa, että luettelo noudattaa yhteisön lainsäädännön asiaankuuluvia säännöksiä ja määräyksiä, mukaan lukien pyyntiponnistusten arviointiin liittyvät tiedot. 2. Alusluettelossa on oltava erityisesti asetuksen (EY) N:o 1627/94 liitteessä I tarkoitetut tiedot. 3. Alusluettelo sekä täydentävät tiedot toimitetaan komissiolle elektronisena tiedonsiirtona tai sähköpostina. 4. Asetuksen (EY) N:o 1627/94 7 artiklan 2 kohdassa tarkoitettu määräaika alkaa kaikkien asiaankuuluvien tietojen saapumispäivästä. 3 artikla 1. Jäsenvaltioiden on annettava tiedoksi komissiolle lopullinen luettelo aluksista, joille on myönnetty kalastuslupa, viimeistään 30 päivän määräajassa lupien myöntämisestä. Luettelo on voimassa siihen asti, kunnes asianomainen jäsenvaltio peruuttaa sen suoraan tai välillisesti. 2. Jos lopulliseen luetteloon tulee muutoksia, komission on saatava 2 artiklan 1 kohdan mukaiset tiedot viimeistään kahdentoista työpäivän kuluttua kalastustoiminnan aloittamisesta. 3. Jäsenvaltioiden on ilmoitettava välittömästi komissiolle myönnetyn erityiskalastusluvan kokonaisesta tai osittaisesta keskeyttämisestä tai peruuttamisesta yksityiskohtaisine syineen. 4 artikla Jäsenvaltioiden on ilmoitettava komissiolle vuosittain viimeistään 15 päivänä marraskuuta asetuksen (EY) N:o 1627/94 8 artiklassa tarkoitetusta kansallisesta erityiskalastuslupajärjestelmästä, jos sellainen järjestelmä luodaan. 2 LUKU Kolmannen maan alusten kalastuslupien peruuttaminen ja keskeyttäminen 5 artikla Jäsenvaltioiden on ilmoitettava asetuksen (EY) N:o 1627/94 10 artiklan 1 kohdassa tarkoitetut todetut rikkomukset mainiten ainakin aluksen nimen, ulkoiset tunnukset, kansainvälisen radiokutsutunnuksen, kolmannen maan, jonka lipun alla se purjehtii, kapteenin ja varustajan nimen ja osoitteen, yksityiskohtaisen kuvauksen todetuista seikoista, rikosoikeudelliset tai hallinnolliset seuraamukset tai muut toteutetut toimenpiteet sekä kaikki lopulliset tähän rikkomukseen liittyvät tuomioistuimen päätökset. 6 artikla 1. Komissio tutkii jokaisen ilmoituksen kolmannen maan lipun alla purjehtivan aluksen todetusta rikkomuksesta ja arvioi sen vakavuuden huomioon ottaen kaikki jäsenvaltioiden toimivaltaisten viranomaisten tekemät rikosoikeudelliset ja hallinnolliset päätökset ja erityisesti varustajan mahdollisesti saaman taloudellisen hyödyn ja todettujen seikkojen seuraukset kalavaroille. Komissio voi päättää kyseisen aluksen osalta, rajoittamatta kolmannen maan, jonka lipun alla alus purjehtii, kanssa tehdyn kalastussopimuksen määräysten soveltamista, ja annettuaan varustajalle mahdollisuuden tehdä omat huomautuksensa väitetystä rikkomuksesta: - erityiskalastusluvan keskeyttämisestä - erityiskalastusluvan peruuttamisesta - kyseisen aluksen poistamisesta sellaisten alusten luettelosta, jotka voivat saada erityiskalastusluvan seuraavaksi kalenterivuodeksi. 2. Komission päätös voidaan tehdä vasta viidentenätoista päivänä sen jälkeen, kun varustaja on saanut tiedon väitetystä rikkomuksesta. 3 LUKU Yleiset ja loppusäännökset 7 artikla 1. Toimivaltaiset viranomaiset, jotka ovat todenneet rikkomuksen, antavat kaikkea tarvittavaa apua jäsenvaltion, jonka lipun alla alus purjehtii, viranomaisille, jotta tämä voi aloittaa asetuksen (EY) N:o 1627/94 13 artiklan 1 kohdassa tarkoitetut menettelyt. 2. Tähän apuun voi kuulua erityisesti liitetietojen välittäminen, rikkomuksen todisteiden saataville saattaminen tai asiamiesten todistaminen lippuvaltiona olevan jäsenvaltion oikeuden edessä. 3. Rikkomuksen todenneet toimivaltaiset viranomaiset tiedottavat lippuvaltiona olevalle jäsenvaltiolle kaikista aluksista, jotka eivät noudata niille määrättyjen seuraamusten toteuttamiseen liittyviä velvoitteita. 4. Jäsenvaltiot antavat komissiolle ja lippuvaltiona olevalle jäsenvaltiolle tiedon rikosoikeudellisista tai hallinnollisista seuraamuksista tai kaikista muista toteutetuista toimenpiteistä sekä kaikista lopullisista tuomioistuimen päätöksistä, jotka koskevat kyseisen valtion lipun alla purjehtivia, todetun rikkomuksen tehneitä aluksia. 8 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1995. Komission puolesta Emma BONINO Komission jäsen (1) EYVL N:o L 171, 6.7.1994, s. 7